Ego Guido, comes Forensis, notum facio universis quod ego quittavi karissime domine mee M., comitisse Nivern., quicquid Guido, quondam comes Nivern. et Forensis, pater meus, dominus et maritus ejusdem domine comitisse, acquisierat in toto comitatu Nivern. et in omni hereditate ejusdem comitisse, tam mobilibus quam immobilibus, salvis mobilibus et debitis que pater meus habebat in dicto comitatu quando iter arripuit ad partes transmarinas; ita tamen quod dictam dominam compellere non possum de litteris debitorum Virzeliac. et Columgiarum.—Quod, quidem, debitum de Virzelai debetur abbati et conventui Virzeliac. et debitum Columgiarum episcopo et capitulo Autissiod. Et dicta domina et heredes sui me debent conservare indempnem super dictis litteris, bona fide, et heredes meos, salvis quingentis libris pruvin., quas burgenses de Autissiodoro debebant patri meo, quas eidem comitisse quitavi. In cujus rei testimonium presentes litteras meas sigilli mei munimine roboravi. Datum, apud Pontisaram, anno Domini Mº CCº XLº secundo, mense marcio.